stanford-oval/wikipedia huggingface dataset:
Hernejärvi

| Hernejärvi |
| --- | --- |

Maanosa:  Eurooppa
Valtiot:  Suomi
Maakunnat:  Pohjois-Savo
Kunnat:  Iisalmi Lapinlahti
Koordinaatit:  63°32′34″N, 27°29′12″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Matkusjoki Varpasjoki
Laskujoki:  Koukunjoki
Järvinumero:  04.581.1.021
Mittaustietoja
Pinnankorkeus:  91,2 m 
Rantaviiva:  22 km 
Pinta-ala:  2,61 km² 
Tilavuus:  0,00639 km³ 
Keskisyvyys:  2,3 m 
Suurin syvyys:  12,1 m 
Veden viipymä:  7 vrk
 fiHernejärvi 
Hernejärvi on matala, lyhytviipymäinen ja runsashumuksinen läpivirtausjärvi Iisalmen itäosassa Pohjois-Savon maakunnassa. Sen pinta-ala on 2,6 neliökilometriä. Etäisyys Kuopiosta on 71 kilometriä pohjoiseen. Hernejärveä ympäröi Niuvankylän kulttuurimaisema.
Maantiede

Hernejärven ulottuvuus etelästä pohjoiseen on 4,1 kilometriä. Järvi koostuu eteläosan Niuvanselästä, keskiosan varsinaisesta Hernejärvestä ja pohjoisosan Pikkuselästä. Pikkuselkää erottaa muusta järvestä noin 70-hehtaarinen Hernesaari. Pikkuselkää yhdistää eteläisempiin järvenosiin Surmasalmi, Niuvanselkää puolestaan yhdistää pohjoisempiin järvenosiin Tervasalmi. Varsinainen Hernejärvi on järvikokonaisuuden syvin osa, sen keskellä sijaitsee noin kuusi hehtaaria laaja alue, jonka syvyys on kymmenestä kahteentoista metriä. Pikkuselkä on erittäin matala, ja Niuvanselänkin syvimmät kohdat ovat vain noin neljä metriä. Niuvanselän eteläosan Kainulanlahti sijaitsee Lapinlahden alueella.
Hernesaareen on maantieyhteys Sikalansalmen yli. Saari on viljelty ja asuttu. Pikkuselän keskiosassa sijaitsee noin hehtaarin laajuinen Hautaluoto. Hernejärven rannoilla on runsaasti maatalousmaata, metsää on eniten Niuvanselän lounaisrannan Niuvanmäen kohdalla
Hernejärveen laskee Matkusjoki pohjoisesta ja Varpasjoki etelästä. Kaakosta Iso-Musta-järveltä virtaa Mustanpuro ja idästä Lauttalammelta Lauttapuro. Koillisesta Pieni-Ihottu-järveltä virtaa Myllypuro Pikkuselän Ihotunlahteen. Hernejärven luoteisrannan Huttulanniemen vieritse laskee Koukunjoki luoteeseen Niskajärveen ja edelleen Viitaanjärveen (86,0 metriä mpy). Varpasjoki on Iisalmen ja Lapinlahden rajajoki.
Hernejärven vesitilavuus on 6 392 000 kuutiometriä. Järven tila on luokiteltu tyydyttäväksi ja sen vesikasvillisuuden tila on tyydyttävä.
Hernejärvi (04.581.1.021) kuuluu Kilpijärven-Hernejärven alueeseen (04.581), joka on kolmannen jakovaiheen vesistö Vuoksen vesistössä (04). Toinen jakovaihe on Sonkajärven reitin valuma-alue (04.58) ja ensimmäinen on Iisalmen reitin valuma-alue (04.5). Hernejärvi  on Kilpijärven-Hernejärven alueen kolmanneksi laajin vakavesi. Laajin on Kilpijärvi ja toiseksi laajin on Viitaanjärvi. Neljänneksi laajin on Nieminen. Alueeseen kuuluu 33 vähintään hehtaarin laajuista vakavettä, joista neljä on yli neliökilometrin laajuisia.
Heavy (Linkin Parkin kappale)

| ”Heavy” Linkin Park |
| --- | --- | --- |

Singlen tiedot
 Albumilta: One More Light
 Julkaistu: 16. helmikuuta 2017
 Formaatti: digitaalinen lataus
 Tuottaja(t): Mike Shinoda, Brad Delson
 Tyylilaji: pop, pop rock, R&B
 Kesto: 02.49
 Levy-yhtiö: Warner Brothers Records
Linkin Parkin muut singlet
| ”Final Masquerade” 2014 | ”Heavy” 2017 | ”Talking to Myself” 2017 |
Heavy on Linkin Parkin kappale, joka julkaistiin singlenä 16. helmikuuta 2017. Se on yhtyeen ensimmäinen single sen seitsemänneltä studioalbumilta, One More Light, joka julkaistiin 19. toukokuuta 2017. Kappaleella esiintyy vierailevana laulajana Kiara Saulters, joka käyttää artistinimeä Kiiara.
Kappaleen ovat kirjoittaneet Linkin Parkin kanssa Julia Michaels ja Justin Tranter.
Kappaleet

Digitaalinen single
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Heavy (feat. Kiiara)  | 2.49 |  |  |  |  |  |  |  |
CD single
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Heavy (feat. Kiiara)  | 2.49 |  |  |  |  |  |  |  |
| 2. | Heavy (Instrumentaali)  | 2.49 |  |  |  |  |  |  |  |
Kokoonpano

Chester Bennington – laulu
Mike Shinoda – koskettimet, piano, tuotanto
Brad Delson – kitara, production
Dave "Phoenix" Farrell – bassokitara
Mr. Hahn – levysoitin, samplet, ohjelmointi
Rob Bourdon – rummut
Kiiara – laulu
Henri Christophe

Henri Christophe
Henri Christophe (6. lokakuuta 1767 – 8. lokakuuta 1820) oli haitilainen kansanjohtaja, joka julistautui vuonna 1811 Haitin kuninkaaksi nimellä Henri I.
Christophe oli syntyperältään orja. Hän liittyi Haitissa Ranskan armeijan riveihin ja kohosi upseeriksi. Ranskan-vastaisen Haitin vallankumouksen yhdeksi johtajaksi hän nousi vuonna 1791. Hän valtasi Ranskan tukikohdan Fort-Dauphinin ja antoi sille kuninkuuteen viittaavan nimen Fort-Royal. Hänen kuoltuaan 1820 siitä tuli Fort-Liberté, jonka nimisenä kaupunkina se on yhä olemassa.
Christophe ei kuitenkaan hallinnut koko Haitia, vaan hän oli kapinajohtaja myös maan keisariksi vuonna 1804 julistautunutta Jean Jacques Dessalinesia vastaan, jonka hän surmautti vuonna 1806. Tämä johti maan hajoamiseen Christophen johtamaan Pohjois-Haitiin ja Alexandre Sabès Pétionin johtamaan Etelä-Haitiin sekä näiden väliseen sisällissotaan. Christophe ampui itsensä vuonna 1820 sen jälkeen kun hänen joukkonsa hylkäsivät hänet.
Aiheesta muualla

Haitin diktaattori. Musta majesteetti, joka vihasi valkoihoisia ja teki Haitista kukoistavan mutta lyhytaikaisen neekerivaltion. Cristoph, mustan rodun traagillinen Napoleon, Seura, 25.08.1937, nro 34, s. 10, Kansalliskirjaston digitaaliset aineistot
Henry Sidgwick

Henry Sidgwick
Henry Sidgwick (31. toukokuuta 1838 – 28. elokuuta 1900) oli englantilainen filosofi. Hän edusti utilitarismia ja oli kiinnostunut ennen kaikkea etiikasta ja poliittisesta filosofiasta.
Sidgwick tunnetaan muun muassa eettisestä hedonismista. Hän on vaikuttanut muun muassa Peter Singeriin ja R. M. Hareen. Sidgwick oli Psyykkisen tutkimuksen seuran perustajajäsen.
Teoksia

The Methods of Ethics (1874)
Principles of Political Economy (1883)
Scope and Method of Economic Science (1885)
Outlines of the History of Ethics (188; laajennettu Encyclopædia Britannican artikkelista "ethics")
The Elements of Politics (1891)
Practical Ethics (1898)
Philosophy; its Scope and Relations (1902)
Lectures on the Ethics of T. H. Green, Mr Herbert Spencer and J. Martineau (1902)
The Development of European Polity (1903)
Miscellaneous Essays and Addresses (1904)
Lectures on the Philosophy of Kant (1905)
Aiheesta muualla

Sidgwick writings online
Henry Sidgwick (Arkistoitu – Internet Archive) - tietoa ja teoksia (englanniksi)
Henry Sidgwick Website (Arkistoitu – Internet Archive) (englanniksi) (ranskaksi)
Henry Sidgwick blog (Arkistoitu – Internet Archive) (englanniksi) (ranskaksi)
Official website of the 2nd International congress : Henry Sidgwick Ethics, Psychics, Politics. University of Catania - Italy (Arkistoitu – Internet Archive) (englanniksi) (ranskaksi)
Helge Torvund

| Helge Torvund |
| --- | --- |
 Torvund vuonna 2012.
Henkilötiedot
Syntynyt: 20. elokuuta 1951 (ikä 73) Hå, Norja
Ammatti:  kirjailija, psykologi
Kirjailija
Esikoisteos:  Henden i byen (1977)
Palkinnot
 Dobloug (2018) 
Aiheesta muualla
Löydä lisää kirjailijoitaKirjallisuuden teemasivulta
Helge Torvund (s. 20. elokuuta 1951 Hå) on norjalainen runoilija ja psykologi. Hänen esikoisteoksensa, runokokoelma Hendene i byen, ilmestyi vuonna 1977. Torvund sai vuonna 2018 Dobloug-palkinnon.
Aiheesta muualla

Kuvia tai muita tiedostoja aiheesta Helge Torvund Wikimedia Commonsissa
Jammerbugtin kunta

| Jammerbugtin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Pohjois-Jyllannin alue
Keskustaajama:  Aabybro
Hallinto:  
 – Pormestari:  Mogens Gade
Pinta-ala:  
 – Kokonaispinta-ala:  864,1 km²
Väkiluku:  38 397
 – Väestötiheys:  44,4 as./km²
 
 www.jammerbugt.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Jammerbugt on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 38 397 asukasta, ja sen pinta-ala oli 864,1 neliökilometriä. Kunnan keskustaajama on nimeltään Aabybro.
Kunta syntyi 1. tammikuuta 2007 Tanskan kuntauudistuksen seurauksena, jolloin entiset Brovstin, Fjerritslevin, Pandrupin ja Aabybron kunnat yhdistyivät.
Aiheesta muualla

Wikimedia Commonsissa on kuvia tai muita tiedostoja aiheesta .
Jammerbugtin kunnan kotisivut (tanskaksi)
Hidalgo (täsmennyssivu)

Hidalgo voi tarkoittaa ainakin seuraavia:
Hidalgo, perinteinen espanjalaisen aatelisen nimitys
Hidalgo, osavaltio Meksikossa
Hidalgo, kaupunki Nuevo Leónin osavaltiossa, Meksikossa
Hidalgon piirikunta, piirikunta New Mexicossa
Hidalgon piirikunta, piirikunta Texasissa
Hidalgo, John Fuscon käsikirjoittama elokuva
944 Hidalgo, asteroidi
Sukunimenä:
Anne Hidalgo (s. 1959), Pariisin pormestari
Martha Erika Alonso Hidalgo (1973–2018), meksikolainen poliitikko
Michel Hidalgo (1933–2020), ranskalainen jalkapalloilija ja valmentaja
Miguel Hidalgo y Costilla (1753–1811), meksikolainen pappi, Meksikon itsenäisyysliikkeen alkuunpanija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hidalgo”, voi hakea sivunnimihaulla, laajalla sivunnimihaulla tai tekstihaulla.
Henni Rinkinen

Henni Rinkinen (s. 6. tammikuuta 2000) on suomalainen jalkapalloilija, pelipaikaltaan keskikenttäpelaaja. Hän pelasi kaudet 2018–2019 Ykkösessä joensuulaisessa FC Hertan joukkueessa ja teki kaikkiaan 19 sarjamaalia. Kaudeksi 2020 hän siirtyi Liigassa pelaavaan Jyväskylän Pallokerhoon, jossa hän pelasi ensimmäisellä kaudellaan 17 liigaottelua ja teki niissä kaksi maalia, heinäkuussa Tikkurilan Palloseuraa ja lokakuussa Tampereen Ilvestä vastaan.
Heavy (Iron Butterflyn albumi)

| Heavy Iron Butterfly |
| --- | --- | --- |

Studioalbumin tiedot
 Äänitetty : lokakuu 1967
 Julkaistu: 22. tammikuuta 1968
 Formaatti: LP, MC, CD
 Tuottaja(t): Charles Greene, Brian Stone
 Tyylilaji: psykedeelinen rock, hard rock
 Kesto: 30.45
 Levy-yhtiö: ATCO Records
Listasijoitukset
  78.
Iron Butterflyn muut julkaisut
|   | Heavy 1968 | In-A-Gadda-Da-Vida 1968 |
Heavy on yhdysvaltalaisen psykedeelisen rockin yhtyeen Iron Butterflyn esikoisalbumi. Se julkaistiin tammikuussa 1968 levymerkillä ATCO Records.
Musiikillisesti albumi sisältää suoraviivaisia pop rock-kappaleita ("Unconscious Power", Gentle As It May Seem", "Look for the Sun"), soul- ja blues-vaikutteita ("Get Out of My Life, Woman", "So-Lo", "Stamped Ideas") sekä psykedeelisvaikutteisia raskaampia kappaleita kuten "Possession", "You Can't Win", "Fields of Sun" ja "Iron Buttefly Theme".
Kappaleet > A-puoli

Possession – 2.45 (säv. Ingle)
Unconscious Power – 2.32 (säv. Bushy, Ingle, Weis)
Get Out of My Life, Woman – 3.58 (säv. Allen Toussaint)
Gentle As It May Seem – 2.25 (säv. DeLoach, Weis)
You Can't Win – 2.41 (säv. DeLoach, Weis)
Kappaleet > B-puoli

So-Lo – 4.05 (säv. DeLoach, Ingle)
Look for the Sun – 2.14 (säv. DeLoach, Ingle, Weis)
Fields of Sun – 3.12 (säv. DeLoach, Ingle)
Stamped Ideas – 2.08 (säv. DeLoach, Ingle)
Iron Butterfly Theme – 4.34 (säv. Ingle)
Kokoonpano

Doug Ingle – urut, laulu
Ron Bushy – rummut
Jerry Penrod – bassokitara, laulu
Darryl DeLoach – tamburiini, laulu
Danny Weis – kitara
Hirvijärvi (Kyyjärvi)

| Hirvijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  63°01′14″N, 24°20′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskupuro:  Kylmäkorvenpuro Keskiseen 
Järvinumero:  14.645.1.009
Mittaustietoja
Pinnankorkeus:  179,7 m  
Pituus:  660 m  
Leveys:  320 m  
Rantaviiva:  1,874 km  
Pinta-ala:  14,915 ha  
Tilavuus:  0.000056 km³ 
Keskisyvyys:  0,38 m  
Suurin syvyys:  1,1 m  
Saaria:  ei saaria 
 fiHirvijärvi 
Hirvijärvi  on Keski-Suomessa Kyyjärvellä  Vehkaperän lähellä sijaitseva järvi.
Maantietoa

Järvi on 660 metriä pitkä, 320 metriä leveä, ja sen pinta-ala on 14,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 56 000 kuutiometriä. Sen keskisyvyys on 0,4 metriä ja suurin syvyys on 1,1 metriä. Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Napolanjoen valuma-alueeseen (14.645) se kuuluu. Järven vedenpinnan korkeus on 179,7 metriä mpy.
Jalkapallon I divisioonan kausi 1985

| I divisioonan kausi 1985 |
| --- | --- |
Joukkueiden määrä:  12
Yleisökeskiarvo:  710
Ylempi sarjataso:  Mestaruussarja
Alempi sarjataso:  II divisioona
  ← 1984 :  1986 → 
Jalkapallon I divisioonan kausi 1985 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Mikkelin Palloilijat nousi suoraan Mestaruussarjaan. Toiseksi sijoittunut Lahden Reipas karsi Mestaruussarjapaikasta Kopareiden kanssa. Koparit säilytti paikkansa Mestaruussarjassa. Kolme viimeistä joukkuetta putosivat suoraan II divisioonaan.
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | MP | 22 | 16 | 4 | 2 | 47 | 15 | +32 | 36  |
| 2 | Reipas | 22 | 14 | 2 | 6 | 43 | 16 | +27 | 30  |
| 3 | LauTP | 22 | 14 | 2 | 6 | 52 | 34 | +18 | 30  |
| 4 | Jaro | 22 | 10 | 5 | 7 | 43 | 33 | +10 | 25  |
| 5 | MyPa | 22 | 10 | 5 | 7 | 45 | 48 | −3 | 25  |
| 6 | Huima | 22 | 8 | 6 | 8 | 36 | 45 | −9 | 22  |
| 7 | FinnPa | 22 | 8 | 5 | 9 | 52 | 43 | +9 | 21  |
| 8 | KajHa | 22 | 8 | 4 | 10 | 37 | 42 | −5 | 20  |
| 9 | Elo | 22 | 7 | 4 | 11 | 29 | 47 | −18 | 18  |
| 10 | Karpalo | 22 | 6 | 4 | 12 | 44 | 54 | −10 | 16  |
| 11 | P-Iirot | 22 | 4 | 3 | 15 | 21 | 47 | −26 | 11  |
| 12 | GrIFK | 22 | 4 | 2 | 16 | 28 | 53 | −25 | 10  |
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| LauTP | 11 | 13 628 | 1239 |
| MP | 11 | 13 026 | 1184 |
| Jaro | 11 | 12 559 | 1142 |
| Reipas | 11 | 10 039 | 913 |
| KajHa | 11 | 8 347 | 759 |
| FinnPa | 11 | 7 493 | 681 |
| Huima | 11 | 6 091 | 554 |
| MyPa | 11 | 6 034 | 549 |
| Karpalo | 11 | 5 324 | 484 |
| P-Iirot | 11 | 4 982 | 453 |
| Elo | 11 | 3 912 | 356 |
| GrIFK | 11 | 2 343 | 213 |
| Yhteensä | 132 | 93 778 | 710 |
Karsinta Mestaruussarjaan

Lahden Reipas ja Lauritsalan Työväen Palloilijat pelasivat uusinnan toisesta sijasta, jonka Reipas voitti 5–0.
Reipas – Koparit 0–1
Koparit – Reipas 2–2
Koparit säilytti paikkansa Mestaruussarjassa yhteismaalein 3–2.
Henni Malinen

Henni Malinen (s. 17. marraskuuta 1988) on suomalainen jalkapalloilija, joka edustaa Naisten Liigassa pelaavaa espoolaista FC Honkaa. Hän on pelipaikaltaan hyökkääjä.
Malisen kasvattajaseura on Savonlinnan Työväen Palloseura. Hän on FC Hongan lisäksi edustanut Kuopion MimmiFutista, FC Kuusysiä ja porilaista NiceFutista. Hän kuului Suomen naisten maajoukkueeseen vuoden 2013 EM-kisoissa, mutta ei päässyt siellä pelaamaan yhtään ottelua.
Jalkapallon naisten Euroopan-mestaruuskilpailut 2009

| UEFA Women's Euro 2009   Jalkapallon naisten EM 2009 |
| --- | --- |


Joukkueet:  12
Isäntämaa:   Suomi
Ajankohta:  23. elokuuta -   10. syyskuuta 2009
Mitalistit:  
–  Kultaa:   Saksa
–  Hopeaa:   Englanti
Ottelut:  25
Maalit:  75 (3 ottelua kohti)
Yleisö:  134 907 (5 396 ottelua kohti)
Paras pelaaja:   Inka Grings (6 maalia)
Loppuottelua edeltävä seremonia Helsingin Olympiastadionilla
Jalkapallon naisten Euroopan-mestaruuskilpailut 2009 pelattiin Suomessa 23. elokuuta – 10. syyskuuta 2009. Ne olivat järjestyksessään 10. naisten EM-kisat ja ensimmäiset jalkapallon aikuisten arvokisat Suomessa. Kisakaupunkeina toimivat Helsinki, Lahti, Tampere ja Turku.
Mestaruuden voitti viidettä kertaa peräkkäin ja seitsemättä kertaa kisojen historiassa Saksa, joka kukisti loppuottelussa Englannin maalein 6–2. Emäntämaa Suomi ylsi puolivälieriin. Lopputurnauksen paras maalintekijä oli mestarijoukkueen Inka Grings kuudella maalillaan.
Euroopan jalkapalloliitto myönsi kisat Suomelle 11. heinäkuuta 2006. Kisoja haki myös Alankomaat.
Kisojen virallinen pelipallo oli Adidasin valmistama Terrapass, jonka kuvioinnissa on vaikutteita revontulista. Kisojen tunnuskappale oli Geir Rönningin ja Karoliina Kallion esittämä ”Champions of the Day”.
Joukkueet

Turnaus pelataan ensi kertaa 12 joukkueen kokoisena. Joukkueet on jaettu kolmeen neljän joukkueen alkulohkoon, joista kaksi parasta sekä kaksi parasta kolmosta selviytyy puolivälierävaiheeseen. Lohkot arvottiin Helsingissä 18. marraskuuta 2008.
| 0 | 1 | 2 |
| --- | --- | --- |
| Lohko A  Alankomaat   Suomi   Tanska   Ukraina | Lohko B  Islanti   Norja   Ranska   Saksa | Lohko C  Englanti   Italia   Ruotsi   Venäjä |
Ottelupaikat

Euroopan-mestaruuskilpailujen vuoksi pelipaikoille piti tehdä useita muutoksia. Olympiastadion nurmea levennettiin ja pidennettiin. Finnair Stadiumin tekonurmen päälle laitettiin väliaikainen luonnonnurmi, koska kaikilla stadioneilla pitää olla sama pelialusta. Veritas Stadionin kapasiteettia laajennettiin rakentamalla uusi päätykatsomo.
| Kaupunki | Stadion | Kapasiteetti | Pelattavat ottelut |
| --- | --- | --- | --- |
| Helsinki | Olympiastadion | 40 000 | alkulohkot, loppuottelu |
| Helsinki | Finnair Stadium | 10 770 | alkulohkot, puolivälierä, välierä |
| Lahti | Lahden stadion | 08 000 | alkulohkot, puolivälierä |
| Tampere | Ratinan stadion | 16 800 | alkulohkot, puolivälierä, välierä |
| Turku | Veritas Stadion | 09 000 | alkulohkot, puolivälierä |
Otteluohjelma > Alkulohkot > Lohko A

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Suomi | 3 | 2 | 0 | 1 | 3 | 2 | 1 | 6 |
|  Alankomaat | 3 | 2 | 0 | 1 | 5 | 3 | 2 | 6 |
|  Tanska | 3 | 1 | 0 | 2 | 3 | 4 | −1 | 3 |
|  Ukraina | 3 | 1 | 0 | 2 | 2 | 4 | −2 | 3 |
Otteluohjelma > Alkulohkot > Lohko B

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Saksa | 3 | 3 | 0 | 0 | 10 | 1 | 9 | 9 |
|  Ranska | 3 | 1 | 1 | 1 | 5 | 7 | −2 | 4 |
|  Norja | 3 | 1 | 1 | 1 | 2 | 5 | −3 | 4 |
|  Islanti | 3 | 0 | 0 | 3 | 1 | 5 | −4 | 0 |
Otteluohjelma > Alkulohkot > Lohko C

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Ruotsi | 3 | 2 | 1 | 0 | 6 | 1 | 5 | 7 |
|  Italia | 3 | 2 | 0 | 1 | 4 | 3 | 1 | 6 |
|  Englanti | 3 | 1 | 1 | 1 | 5 | 5 | 0 | 4 |
|  Venäjä | 3 | 0 | 0 | 3 | 2 | 8 | −6 | 0 |
Otteluohjelma > Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  | 3.9. Turku | 3.9. Turku |   |   |  |  |   |   |  |  |
|  | 3.9. Turku | 3.9. Turku |   |   |  |  |   |   |  |  |
|  |    Suomi |   2 |   |   |  |  |   |   |  |  |
|  |    Suomi |   2 |   |   | 6.9. Tampere | 6.9. Tampere |   |   |  |  |
|  |    Englanti |   3 |   |   | 6.9. Tampere | 6.9. Tampere |   |   |  |  |
|  |    Englanti |   3 |   |   |    Englanti |   2 |   |   |  |  |
|  | 3.9. Tampere | 3.9. Tampere |   |   |    Englanti |   2 |   |   |  |  |
|  | 3.9. Tampere | 3.9. Tampere |   |   |    Alankomaat |   1 |   |   |  |  |
|  |    Alankomaat |   0 (5) |   |   |    Alankomaat |   1 |   |   |  |  |
|  |    Alankomaat |   0 (5) |   |   |  |  |   |   | 10.9. Helsinki | 10.9. Helsinki |
|  |    Ranska |   0 (4) |   |   |  |  |   |   | 10.9. Helsinki | 10.9. Helsinki |
|  |    Ranska |   0 (4) |   |   |  |  |   |   |    Englanti |   2 |
|  | 4.9. Lahti | 4.9. Lahti |   |   |  |  |   |   |    Englanti |   2 |
|  | 4.9. Lahti | 4.9. Lahti |   |   |  |  |   |   |    Saksa |   6 |
|  |    Saksa |   2 |   |   |  |  |   |   |    Saksa |   6 |
|  |    Saksa |   2 |   |   | 7.9. Helsinki | 7.9. Helsinki |   |   |  |  |
|  |    Italia |   1 |   |   | 7.9. Helsinki | 7.9. Helsinki |   |   |  |  |
|  |    Italia |   1 |   |   |    Saksa |   3 |   |   |  |  |
|  | 4.9. Helsinki | 4.9. Helsinki |   |   |    Saksa |   3 |   |   |  |  |
|  | 4.9. Helsinki | 4.9. Helsinki |   |   |    Norja |   1 |   |   |  |  |
|  |    Ruotsi |   1 |   |   |    Norja |   1 |   |   |  |  |
|  |    Ruotsi |   1 |   |   |  |  |   |   |  |  |
|  |    Norja |   3 |   |   |  |  |   |   |  |  |
|  |    Norja |   3 |   |   |  |  |   |   |  |  |
Parhaat maalintekijät

Inka Grings
Kelly Smith
Eniola Aluko
Fatmire Bajramaj
Victoria Sandell Svensson
Karen Carney
Fara Williams
Laura Österberg Kalmari
Camille Abily
Melanie Behringer
Linda Bresonik
Simone Laudehr
Birgit Prinz
Patrizia Panico
Kirsten van de Ven
Cecilie Pedersen
Aiheesta muualla

Wikimedia Commonsissa on kuvia tai muita tiedostoja aiheesta .
Kilpailut Euroopan jalkapalloliiton sivustolla (englanniksi)
Kilpailut Suomen palloliiton sivustolla (Arkistoitu – Internet Archive)
Countdown to Finland 2009, UEFAn video Youtubessa (englanniksi)
Jalkapallon naisten Euroopan-mestaruuskilpailut
Englanti ja Ruotsi 1984
Norja 1987
Länsi-Saksa 1989
Tanska 1991
Italia 1993
Saksa 1995
Norja ja Ruotsi 1997
Saksa 2001
Englanti 2005
Suomi 2009
Ruotsi 2013
Alankomaat 2017
Englanti 2022
Sveitsi 2025
EM-kilpailujen pelipaikkoja – Olympiastadion taustalla ja Finnair Stadium etualalla.
Osallistuneet maat.
Hiienvaaran ampuma-alue

Hiienvaaran ampuma-alue on Suomen puolustusvoimien ja rajavartiolaitoksen käytössä oleva ampuma-alue, joka sijaitsee Ilomantsin kunnassa Pohjois-Karjalassa. Nykyisin ampuma-alueen pääkäyttäjä on Pohjois-Karjalan rajavartiosto, ennen käyttäjänä oli myös Pohjois-Karjalan Prikaati lakkauttamiseensa asti.
Ampuma-alue sijaitsee Hiienvaaran alueella samannimisen vaaran ympärillä ja Koitere-järven luoteispuolella. Patvinsuon kansallispuisto sijaitsee lähistöllä. Kansallispuiston ympäri menevä Patvinkierros kulkee muutaman kilometrin verran läntisellä osaltaan Lahnalammen pysäköintialueen ja Pirskanlammen telttailualueen välillä ampuma-alueen puolella. Ampuma-alue on merkitty maastoon punaisella renkaalla puun rungon ympäri. Ampuma-alueella liikkuminen on kielletty ampumaharjoitusten aikana. Harjoitusten ajankohdat on merkitty maastossa alueen läheisyydessä sijaitseviin kyltteihin ja alueelle johtavien reittien varsille.
Herman Hurmevaara

| Herman Hurmevaara |
| --- | --- |
 Herman Hurmevaara 1910-luvulla.
Kansanedustaja
 1.11.1917–31.3.1919  
Ryhmä/puolue:  SDP
Vaalipiiri:  Uusimaa
Henkilötiedot
Syntynyt: 19. helmikuuta 1886 Kiuruvesi
Kuollut: 16. helmikuuta 1938 (51 vuotta) Petroskoi
Ammatti:  piirisihteeri
Herman Hurmevaara (vuoteen 1906 Pietikäinen, 19. helmikuuta 1886 Kiuruvesi – 16. helmikuuta 1938 Petroskoi) oli suomalainen poliitikko, joka toimi SDP:n kansanedustajana vuosina 1917–1919. Sisällissodan jälkeen Hurmevaara pakeni Neuvosto-Venäjän kautta Ruotsiin, jossa hän työskenteli muun muassa SKP:n Tukholman toimistossa ja Karjalan ASNT:n kaupallisena edustajana. Vuonna 1930 Hurmevaara karkotettiin Neuvostoliittoon. Hänet teloitettiin Stalinin vainoissa.